Վահրամ Զարյան

Վահրամ Զարյան (, ), ֆրանսիացի ժամանակակից մնջախաղաց, պարող, ռեժիսոր և խորեգրաֆ՝ ծագումով հայ։

Նա 2019-ի հունիսին ստեղծված ԵՐԵՎԱՆ ՊԵՐֆ միջազգային փառատոնի  հիմնադիրն ու գեղարվեստական ​​տնօրենն է։

Կենսագրություն 
Վահրամ Զարյանը՝ ժամանակակից եվրոպական շարժման թատրոնի վառ ներկայացուցիչներից մեկն է, որն իր կարիերայի ընթացքում իր մեծ լուման է ներդնում արդիական թատերական արվեստի և ժամանակակից պարի զարգացման մեջ։

Վահրամ Զարյանը սովորել է ՀԹԳՄ Լոռու մարզային բաժանմունքին կից դրամատիկական ստուդիայում (հիմնադիր՝ ՀՀ ժողովրդական արտիստ Վ. Գրիգորյան, ղեկավար՝ բանասիրական գիտությունների թեկնածու Է. Զոհրաբյան), այնուհետև Երևանի թատրոնի և կինոյի պետական ինստիտուտում՝ Գուժ Մանուկյանի արվեստանոցում։ Նա մասնագիտանում է մնջախաղի և ժամանակակից շարժման թատրոնի ժանրում ու դառնում Երևանի մնջախաղի պետական թատրոնի առաջատար դերասաններից մեկը՝ խաղալով Յուրի Կոստանյանի «Գեներ», Ժիրայր Դադասյանի «Թռիչք» և «Չարի ծաղիկներ» ներկայացումներում։

Վահրամ Զարյանը մեկնում է Եվրոպա և շարունակում իր մասնագիտական ճանապարհը՝ հրավիրվելով Գերմանիա, իսկ այնուհետև Ֆրանսիա՝ Փարիզ։

Նա դասական պարի խորացված մասնագիտական դասընթացների է հաճախում Իվ Կազատիի դասարանում՝ Փարիզի օպերայից, ինչպես նաև կատարելագործում է իր գիտելիքները Փարիզի Բելվիլի արվեստանոցում՝ Իվան Բաչիոչիի հետ ուսումնասիրելով հանրահայտ մեթոդաբան և մնջախաղաց էտիեն Դեկրուի շարժման տեխնիկան։ Վահրամ Զարյանը մասնագիտանում և կատարելագործում է իր արվեստը Փարիզի Մարսել Մարսոյի անվան մնջախաղի միջազգային հեղինակավոր դպրոցում։ Նա Մարսել Մարսոյի վերջին աշակերտն է նրա արվեստի արժանի ժառանգորդն ու նորովի շարունակողը։

Նա վարպետության դասեր է անցնում նաև Արիան Մնուշկինի, Քերոլայն Կարլսոնի և Մորիս Բեժարի հետ։ 2008 - 2012 թվականին Վահրամ Զարյանի գիտահետազոտական աշխատանքները Ֆրանսիայի Սորբոն համալսարանում (fr: Sorbonne Université) և Փարիզի երաժշտության և պարի ազգային կոնսերվատորիայում (fr: Conservatoire national supérieur de musique et de danse de Paris) նվիրված էր Սերգեյ Փարաջանովին և շարժման թատրոնին։ Վահրամ Զարյանը արվեստաբանության թեկնածու է։

Նա Մարսել Մարսոյի դպրոցն ավարտած դերասանների հետ ստեղծում է խումբ՝ «Théâtre Suspendu» («Թատրոն Սուսպենդու»), որը 2007 թվականին Փարիզի «Lavoir moderne Parisien» և Չեխիայի հանրապետությունում «Դիվադլո Նա Պրադլի» Ֆրինժ փառատոնին ներկայանում է մի շարք ներկայացումներով («Sepia Quartet» («Դարչնագույն քառյակ»), «Le Linge» («Լվացքը»))։ Խմբի գործունեությանը զուգահեռ, Վահրամ Զարյանը խաղում է սպիտակ մնջախաղացի դերը Փարիզի Գրանդ օպերայում գալային ներկայացմամբ, հարգանքի տուրք մատուցում կինոռեժիսոր Սերգեյ Փարաջանովին՝ խաղալով «Նռան գույնը կամ 7 կոլաժ» ներկայացման մեջ, և Չարլի Չապլինին` խաղալով ֆիլմից հատուկ մշակված ներկայացման մեջ։ Նա Փարիզի Տամբուր Րոյալ թատրոնում Պերգոլեզիի «Լա սերվա պադրոնա» (La Serva Padrona) օպերայում կերտել է Վեսպոնեի դերը։

Վահրամ Զարյան թատերախումբ / Vahram Zaryan Compay 
Վահրամ Զարյանը հիմնում է իր թատերախումբը՝ «COMPAGNIE VAHRAM ZARYAN», որի հիմնական գործունեությունը ծավալված է նոր մնջախաղի և ժամանակակից շարժման թատրոնի զարգացման բնագավառում։

Պոետ և դրամատուրգ Ֆլորան Բրակոնի հետ Վահրամ Զարյանը ստեղծում է «Confession» («Խոստովանություն») ներկայացումը, որը ներկայացվում է Ֆրանսիայում և ողջ Եվրոպայում, ինչպես նաև 2010 թվականին Ծաղկաձորի մնջախաղի միջազգային փառատոնի փակման պաշտոնական արարողությանը։ Այս ամենին հետևում է «ILYA» («ԻԼԻԱ») ներկայացումը, որը հաջողությամբ ներկայացվել է «Cité Universitaire de Paris»-ում և Արևելյան Եվրոպայում։

Ժամանակակից արվեստ
Վահրամ Զարյանը շարունակում է իր կարիերան նաև ժամանակակից արվեստում։ Նա կատարողական արվեստն է ներկայացնում աշխարհի թանգարաններում և ժամանակակից արվեստի պատկերասրահներում։ Նա ներկայացրեց կատարողական արվեստ Էտիեն Դեկրուի դրամատիկ մարմանական մնջախաղի կանոններով՝ միանալով Նինա Շիլդրեսին իր գործը՝ "Rideau Vert"-ը Փարիզի Բեռնարդ Ջորդանի պատկերասրահում ցուցադրելիս 2014.

Ներկայացումներ
 2017-2019 : OBLIQUE Contemporary Mime & Music performance  
 2014-16 ։ La Tête en bas (Vahram Zaryan - Noëlle Châtelet) )
 2012 - 2013 ։ Mater Replik 
 2012 ։ IL Y A 
 2011 ։ CONFESSION 
 2011 ։ La Serva Padrona Pergolese
 2009 ։ Couleurs de la grenade 
 2008 ։ Chaplin 
 2007 ։ Sepia Quartet Théâtre suspendu
 2006 ։ Le Linge

Գրականություն / Հոդվածներ
 Վահրամ Զարյան ՄԱՐՍԵԼ ՄԱՐՍՈՅԻ ԱՐՎԵՍՏԻ ՀՍՏԱԿՈՒԹՅԱՆ ԱՌԵՂԾՎԱԾԸ... - 2013 Armenia
 Վահրամ Զարյան Mater Replik (2012 France)

Պատկերներ

Ծանոթագրություններ

Արտաքին հղումներ 
 
 Վահրամ Զարյանը Էյ Վի Փրոդաքշն կայքում 
 par Christophe Gervot 
 hayernaysor.am

Տես նաև 
 Մնջախաղ
 Թատրոն
 Պար

Ֆրանսահայ ռեժիսորներ
Ֆրանսահայ դերասաններ